Altice Arena

Altice Arena er en innendørs flerbruksarena i Lisboa i Portugal, bygget og ferdigstilt til verdensutstillingen Expo '98. Arenaen har plass til  tilskuere og er en av de største innendørsarenaene i EU, og den største i Portugal. Bygget ble opprinnelig kalt Pavilhão Atlântico (Atlanterhavspaviljongen), og dette er fremdeles navnet som vanligvis brukes lokalt. Arenaen het MEO Arena fra 2013, inntil den endret til sitt nåværende navn i oktober 2017. Eurovision Song Contest 2018 ble arrangert i arenaen.

Historie 
Fram til 1990-årene manglet Lisboa arenaer med kapasitet nok til store konserter, idrettsbegivenheter og internasjonale kongresser. Da Lisboa fikk verdensutstillingen i 1998, vedtok lokale myndigheter at utstillingsområdet Parque das Nações også skulle inneholde en stor flerbruksarena, kalt Pavilhão Atlântico. Arenaen ble lagt i nærheten av knutepunkter som togstasjonen Gare do Oriente og flere store veikryss, noe som skulle gjøre det lettere å tiltrekke seg tilskuere fra hele landet.

Arkitektur 

Bygningen ble tegnet av den portugisiske arkitekten Regino Cruz, som også har tegnet flere statlige og offentlige bygg i Brasil og Portugal. Cruz tegnet arenaen i samarbeidet med arkitektfirmaet SOM, Skidmore, Owings & Merrill. Bygget har en karakteristisk form som en dolkhaler, og taket hviler på et rutenett av treverk, formet som en karakk. Arenaen og Expo '98 skulle feire verdenshavene og de portugisiske oppdagelsene på 1400-tallet. 

Under Expo '98 ble bygningen kalt for Pavilhão da Utopia (Utopiapaviljongen), men byttet navn til Pavilhão Atlântico etter utstillingen. Dette navnet ble brukt fram til 2013. Fra 2013 til 2017 het arenaen MEO Arena. Navnet kom fra hovedsponsoren, teleselskapet MEO – som igjen var eid av Portugal Telecom. I oktober 2017 endret bygget til sitt nåværende navn, Altice Arena. Dette kom som følge av at selskapet Altice kjøpte opp Portugal Telecom.

Begivenheter 
Med en publikumskapasitet på  mennesker, har arenaen huset en rekke internasjonale idrettsbegivenheter og konserter med internasjonale stjerner. Blant annet ble MTV Europe Music Awards arrangert her i 2005. Arenaen har også huset futsal-turneringer, finalen i VM i basketball for U-19 samt flere show med World Wrestling Entertainment.

Semifinalene og finalen i Eurovision Song Contest 2018 ble arrangert i Altice Arena 8., 10. og 12. mai 2018. Dette skjedde etter at Portugal vant konkurransen i 2017.

Teknologikonferansen Web Summit holdes også i arenaen i årene 2016–2018.

Konserter (utdrag)

Internasjonale artister 
 Adele, Alicia Keys, Britney Spears, Miley Cyrus, Justin Bieber, 5 Seconds of Summer, One Direction, Thirty Seconds to Mars, Bruno Mars, 50 Cent, Bryan Adams, Anastacia, Rick Astley, Charles Aznavour, Backstreet Boys, Beyoncé, Biffy Clyro, The Black Eyed Peas, The Black Keys, Andrea Bocelli, Sarah Brightman, Busta Rhymes, Belinda Carlisle, Cirque du Soleil, Eric Clapton, Joe Cocker, Leonard Cohen, Coldplay, The Corrs, Megadeth, Slayer, Deep Purple, The Cure, Dave Matthews Band, Depeche Mode, Plácido Domingo, The Doors, Bob Dylan, The Eagles, Foreigner, Lady Gaga, Green Day, Guns N' Roses, Ben Harper, Enrique Iglesias, Julio Iglesias, Il Divo, Incubus, Iron Maiden, Elton John, Jack Johnson, Jennifer Lopez, Juanes, Judas Priest, Nik Kershaw, Alicia Keys, Korn, Lenny Kravitz, Blink-182, Limp Bizkit, Linkin Park, Madness, Madonna, Marillion, Marilyn Manson, Ricky Martin, Meat Loaf, Megadeth, Metallica, George Michael, Kylie Minogue, Moby, Muse, Oasis, The Offspring, OneRepublic, Pearl Jam, P!nk, The Prodigy, Pussycat Dolls, Eros Ramazzotti, Rammstein, Red Hot Chili Peppers, Rihanna, Santana, Scorpions, Shakira, Sigur Rós, Selena Gomez, Simply Red, Slayer, Slipknot, The Stranglers, Supertramp, Testament, Tokio Hotel, Roger Waters, Westlife, Whitesnake, The Who, Kim Wilde, Robbie Williams og Yes.
Portugisiske artister:
 Ana Moura, Pedro Abrunhosa, Carlos do Carmo, Mickael Carreira, Tony Carreira, Clã, D'ZRT, Da Weasel, GNR, Mariza, Rui Veloso og Xutos e Pontapés
Brasilianske artister:
 Diante do Trono, Luan Santana, Gusttavo Lima, Roberto Carlos, Daniela Mercury, Maria Rita og Ivete Sangalo, Sandy & Junior, Caetano Veloso, Maria Gadú

Referanser

Eksterne lenker 
 Offisielt nettsted

Eurovision Song Contest-arenaer
Konsertlokaler
Lisboa